ᱦᱟᱣᱵᱟᱢ ᱚᱸᱜᱽᱵᱤ ᱱᱟᱸᱜᱽᱵᱤ ᱫᱮᱵᱤ

ᱦᱟᱣᱵᱟᱢ ᱚᱸᱜᱽᱵᱤ ᱱᱟᱸᱜᱽᱵᱤ ᱫᱮᱵᱤ(᱑ ᱚᱜᱚᱥᱴ ᱑᱙᱒᱔- ᱑᱒ ᱡᱩᱱ ᱒᱐᱑᱔ ) ᱫᱚ ᱢᱤᱫ ᱵᱷᱟᱨᱚᱛ ᱫᱤᱥᱚᱢ ᱠᱞᱟᱥᱤᱠᱟᱞ ᱱᱟᱪᱚᱱᱤ ᱟᱨ ᱨᱩᱻᱚᱨᱚᱝ ᱤᱡ ᱧᱩᱛᱩᱢᱟᱱ ᱦᱚᱲ ᱮ ᱛᱟᱦᱮᱸᱠᱟᱱᱟ ᱾   ᱾ ᱩᱱᱤ ᱫᱚ ᱢᱚᱬᱤᱯᱩᱨᱤ ᱮᱱᱮᱡ ᱨᱮᱱᱟᱜ ᱞᱟᱭᱤ ᱦᱟᱨᱟᱳᱵᱟ ᱟᱨ ᱨᱟᱻᱥ ᱮᱱᱮᱡ ᱤᱫᱤ ᱠᱟᱛᱮ ᱟᱹᱰᱤ ᱯᱟᱹᱠᱷᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾    ᱵᱷᱟᱨᱚᱛ ᱫᱤᱥᱚᱢ ᱥᱟᱨᱠᱟᱨ ᱯᱟᱦᱴᱟ ᱠᱷᱚᱱ ᱥᱟᱞ ᱒᱐᱑᱐ ᱨᱮ ᱯᱚᱫᱽᱢᱚ ᱥᱨᱤ ᱥᱚᱢᱢᱟᱱ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱼᱟ ᱾ 

ᱡᱤᱭᱚᱱᱤ


ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱢᱚᱬᱤᱯᱩᱨ ᱯᱚᱱᱚᱛ ᱨᱟᱢᱜᱟᱲ ᱤᱢᱯᱷᱟᱞ ᱵᱟᱡᱟᱨ ᱩᱨᱤᱯᱳᱠ ᱵᱟᱪᱚᱥᱯᱚᱛᱤ ᱞᱮᱭᱤᱠᱟᱭᱤ ᱨᱮ ᱦᱟᱣᱵᱟᱢ ᱚᱸᱜᱽᱵᱤ ᱱᱟᱸᱜᱽᱵᱤ ᱫᱮᱵᱤ ᱫᱚ ᱑ ᱚᱜᱚᱥᱴ ᱑᱙᱒᱔  ᱥᱟᱞᱮ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱟᱜ ᱧᱩᱛᱩᱢ ᱫᱚ ᱠᱤᱡᱟᱢ ᱵᱳᱠᱩᱞ ᱥᱤᱝ ᱟᱨ ᱩᱱᱤᱫᱚ ᱢᱤᱫ ᱧᱩᱛᱩᱢᱟᱱ ᱥᱚᱸᱠᱤᱨᱛᱚᱱ ᱯᱟᱞᱟ  ' performer.  ᱥᱮᱨᱮᱧᱤᱭᱟᱹᱭ   ᱛᱟᱦᱮᱸ ᱠᱟᱱᱟ ᱾
᱕ ᱥᱟᱞ ᱩᱢᱮᱨ ᱠᱷᱚᱱ ᱜᱮ ᱢᱚᱬᱤᱯᱩᱨᱤ ᱮᱱᱮᱡ ᱥᱮᱨᱮᱧ ᱟᱨ ᱨᱩᱻᱚᱨᱚᱝ ᱨᱟᱦᱟ ᱠᱚ ᱥᱚᱝᱜᱤᱨᱛᱚᱱ ᱜᱟᱶᱛᱟ ᱦᱚᱛᱮᱛᱮ  ᱪᱮᱫᱚᱜ ᱮ ᱮᱦᱚᱵ ᱮᱱᱟ ᱾ ᱯᱩᱭᱞᱩ ᱛᱮ ᱥᱟᱞ ᱑᱙᱓᱐ ᱨᱮ ᱠᱳᱞᱠᱟᱛᱟ ᱨᱮᱱᱟᱜ ᱡᱚᱞᱯᱟᱭᱤᱜᱩᱰᱤ ᱦᱮᱞᱢᱮᱴ ᱨᱮ ᱥᱚᱝᱜᱤᱨᱛᱚᱱ ᱵᱟᱰᱚᱦᱤ ᱞᱮᱠᱟᱛᱮ ᱥᱮᱞᱮᱫ ᱞᱮᱱᱟ ᱾ ᱛᱟᱭᱚᱢ ᱢᱚᱬᱤᱯᱩᱨᱤ ᱮᱱᱮᱡ ᱥᱮᱨᱮᱧ ᱨᱮᱭᱟᱜ ᱞᱟᱭᱤ ᱦᱟᱨᱟᱳᱵᱟ,ᱨᱟᱻᱥ ᱟᱨ ᱮᱢᱟᱱ ᱴᱚᱞᱟᱯᱟᱲᱟ ᱮᱱᱮᱡ ᱮ ᱪᱮᱫ ᱠᱮᱜᱼᱟ ᱾ ᱚᱱᱟᱠᱚ ᱪᱮᱫᱚᱜ ᱨᱮ ᱟᱡ ᱨᱮᱱ ᱜᱩᱨᱩ ᱟᱴᱳᱢᱵᱟ ᱥᱤᱝ,ᱭᱩᱢᱱᱟᱢ ᱳᱡᱟᱜ ᱱᱟᱴᱩᱢ ᱥᱤᱝ,ᱜᱩᱨᱩ ᱮᱢ. ᱟᱢᱩᱵᱤ ᱥᱤᱝ  ᱟᱨ ᱱᱟᱸᱜᱳᱢ ᱳᱡᱟᱦ ᱡᱩᱜᱤᱱᱫᱨᱚ ᱥᱤᱝ ᱥᱟᱞ ᱑᱙᱓᱒ ᱠᱷᱚᱱ ᱑᱙᱔᱐ ᱦᱟᱹᱵᱤᱡ ᱠᱚ ᱞᱟᱹᱭ ᱪᱮᱫ ᱟᱫᱮ ᱛᱟᱦᱮᱱ ᱾   ᱟᱨᱦᱚᱸ ᱠᱞᱟᱥᱤᱠᱟᱞ ᱥᱮᱨᱮᱧ ᱨᱟᱦᱟ ᱠᱚ  ᱳᱥᱛᱟᱫᱽ ᱢᱮᱤᱱᱥᱱᱟᱢ ᱵᱤᱫᱷᱩ ᱥᱤᱝ ᱟᱨ ᱪᱤᱝᱜᱟᱠᱷᱟᱢ ᱨᱟᱫᱷᱟᱪᱚᱨᱚᱬ ᱥᱤᱝ ᱴᱷᱮᱱ ᱮ ᱪᱮᱫ ᱞᱮᱱᱟ ᱾   

ᱫᱮᱵᱤ ᱫᱚ ᱡᱮᱮᱱᱮᱢ ᱰᱮᱱᱥ ᱮᱠᱟᱰᱮᱢᱤ ᱨᱮ ᱟᱡᱟᱜ ᱠᱟᱹᱢᱤᱭᱟ ᱞᱮᱛᱟᱲ ᱫᱚᱦᱚ ᱞᱮᱫᱼᱟ ᱾ ᱡᱟᱦᱟᱸᱭ ᱨᱮ ᱩᱱᱤ ᱫᱚ ᱑᱙᱖᱖ ᱥᱟᱞᱮ ᱨᱮ ᱦᱚᱲ ᱟᱨ ᱜᱩᱴᱟᱱ ᱮᱱᱮᱡ ᱵᱤᱵᱷᱟᱜᱽ ᱨᱤᱱᱤᱡ ᱨᱮᱸᱠ ᱨᱮᱭ ᱵᱟᱹᱲᱛᱤ ᱮᱱᱟ ᱟᱨ ᱑᱙᱘᱕ ᱫᱟᱨᱮ ᱨᱮᱫᱚ ᱟᱡᱟᱜ ᱠᱟᱹᱢᱤ ᱠᱷᱚᱱ ᱮ ᱡᱤᱨᱟᱹᱣᱜ ᱠᱟᱱ ᱚᱠᱛᱚ ᱨᱮ ᱮᱠᱟᱰᱮᱢᱤ ᱨᱤᱱᱤᱡ ᱯᱨᱤᱱᱥᱤᱯᱚᱞ ᱨᱮᱱᱟᱜ ᱴᱷᱟᱶ ᱨᱮᱭ ᱛᱟᱦᱮᱸ ᱮᱱᱟ ᱾  ᱫᱮᱵᱤ ᱫᱚ ᱟᱡᱟᱜ ᱠᱟᱹᱢᱤᱭᱟᱱ ᱥᱮᱨᱢᱟ ᱨᱮᱱᱟᱜ ᱚᱠᱛᱚ ᱨᱮ ᱯᱷᱩᱨᱜᱟᱹᱞ ᱢᱟᱦᱟᱸ ᱦᱚᱲ ᱮᱱᱮᱡ ᱯᱟᱨᱟᱵᱽ, ᱡᱟᱹᱛᱤᱭᱟᱹᱨᱤ ᱮᱱᱮᱡ ᱯᱟᱨᱟᱵᱽ, ᱟᱨ ᱡᱮᱡᱟᱹᱛᱤᱭᱟᱹᱨᱤ ᱚᱠᱛᱚ ᱠᱚ ᱟᱨ ᱯᱟᱨᱟᱵᱽ ᱠᱚᱨᱮ ᱫᱟᱣ ᱮ ᱦᱟᱛᱟᱣᱟ ᱟᱠᱟᱫᱼᱟ ᱾
ᱱᱟᱸᱜᱽᱵᱤ ᱫᱮᱵᱤ ᱫᱚ ᱥᱟᱞ ᱑᱙᱔᱑ ᱨᱮ ᱦᱟᱣᱵᱟᱢ ᱟᱢᱩᱵᱟ ᱥᱤᱝ ᱥᱟᱝ ᱵᱟᱯᱞᱟ ᱮᱱᱟᱭ ᱾ ᱟᱹᱠᱤᱱᱤᱡ ᱢᱤᱫᱴᱟᱹᱝ ᱠᱚᱲᱟ ᱜᱤᱫᱽᱨᱟᱹ ᱢᱮᱱᱟᱭᱟ ᱾ᱥᱟᱞ ᱒᱐᱑᱔ ᱡᱩᱱ ᱑᱑ ᱛᱟᱨᱤᱠᱷ ᱨᱮ ᱟᱠᱚ ᱚᱲᱟᱜ ᱩᱨᱤᱯᱳᱠ ᱴᱳᱩᱨᱟᱱᱜᱵᱟᱢ ᱞᱮᱭᱤᱠᱟᱭᱤ ᱤᱢᱯᱷᱟᱞ ᱨᱮ ᱵᱚᱸᱜᱟ ᱛᱟᱞᱟ ᱮᱱᱟᱭ ᱾

 ᱥᱟᱹᱠᱷᱭᱟᱹᱛ